Q-CON เผยกำไรปี 63 ลดลง 37% มาที่ 114 ลบ. เหตุบุ๊กด้อยค่าสินทรัพย์ ยังปันผล 0.46 บ.
Q-CON เผยกำไรปี 63 ลดลง 37% มาที่ 114 ลบ. จากช่วงเดียวกันเมื่อปีก่อนมีกำไร 179.69 ลบ. เหตุบุ๊กด้อยค่าสินทรัพย์ ยังปันผล 0.46 บ.
9 ก.พ. 2564

บริษัท ควอลิตี้คอนสตรัคชั่นโปรดัคส์ จำกัด (มหาชน) หรือ Q-CON รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานประจำปี 2563 มีกำไรลดลงเนื่องจากรายได้จากการขายลดลงจากปีก่อน 17% สาเหตุหลักจากปริมาณการขายและมีต้นทุนขายลดลง 17% ส่งผลใหบริษัทมีกำไรขั้นต้นลดลง 61.5 ล้านบาท ทั้งนี้ บริษัทมีอัตรากำไรขั้นต้น 19% เท่ากับปีก่อน
อีกทั้งในปี 2563 ต้นทุนในการจัดจำหน่านและค่าใช้จ่ายในการบริหารอยู่ที่ 221.7 ล้านบาท เพิ่มขึ้น 31.9 ล้านบาท จากช่วงเดียวกันของปีก่อนอยู่ที่ 189.8 ล้านบาท หรือเพิ่มขึ้น 17% เนื่องจากในปี 2563 บริษัทยกเลิกโครงการก่อสร้างโรงงานแห่งใหม่ในจังหวัดลำพูน ส่งผลให้บริษัทรับรู้ผลขาดทุนจากการด้อยค่าของที่ดิน อาคาร และอุปกรณ์ของสินทรัพย์ระหว่างก่อสร้างจำนวน 4.7 ล้านบาท และกลับรายการผลขาดทุนจากการด้อยค่าของเครื่องจักร เนื่องจากการนำกลับมาใช้จำนวน 13 ล้านบาท
อย่างไรก็ดี บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 โดยอัตราการจ่ายปันผลเป็นเงินสด 0.46 บาทต่อหุ้น วันที่ไม่ได้รับสิทธิปันผล (XD) 5 เม.ย. 2564 วันที่จ่ายปันผล 22 เม.ย. 2564